สรุป 4 หุ้นเด่นราคาขึ้นแรง-ลงแรงประจำวันนี้
“ข่าวหุ้นธุรกิจออนไลน์” ได้ทำการคัดเลือกและสรุปความเคลื่อนไหวของราคาหุ้นที่มีการเปลี่ยนแปลง ทั้งรูปแบบราคาที่มีการปรับตัวขึ้นแรงและราคาร่วงแรงในระหว่างวัน โดยมีปัจจัยพื้นฐานที่ส่งผลต่อราคาหุ้นนั้นๆ เพื่อประกอบเป็นข้อมูลให้นักลงทุนในการรับข้อมูลรวมถึงการตัดสินใจในการลงทุน
15 ก.ค. 2558

“ข่าวหุ้นธุรกิจออนไลน์” ได้ทำการคัดเลือกและสรุปความเคลื่อนไหวของราคาหุ้นที่มีการเปลี่ยนแปลง ทั้งรูปแบบราคาที่มีการปรับตัวขึ้นแรงและราคาร่วงแรงในระหว่างวัน โดยมีปัจจัยพื้นฐานที่ส่งผลต่อราคาหุ้นนั้นๆ เพื่อประกอบเป็นข้อมูลให้นักลงทุนในการรับข้อมูลรวมถึงการตัดสินใจในการลงทุน
 
สำหรับหุ้นที่ร่วงแรงประจำวันนี้ (15 ก.ค.) ได้แก่
1.ราคาหุ้น บริษัท บางปะกง เทอร์มินอล จำกัด (มหาชน) หรือ BTC ปิดตลาดวันนี้ อยู่ที่ 0.29 บาท ลบ 0.06 หรือ 17.14% สูงสุดที่ 0.31 บาท ต่ำสุด 0.28 บาท มูลค่าการซื้อขาย 68.77 ล้านบาท
โดยราคาหุ้นมีการปรับตัวลงแรง เนื่องจากวันนี้หุ้นเพิ่มทุนของ BTC เริ่มซื้อขายแรก (15 ก.ค.) โดยมี จำนวนหุ้นเพิ่มทุนหุ้นสามัญ 1,959,969,945 หุ้น ทุนใหม่ 2,620,181,171 บาท หุ้นสามัญ   2,620,181,171 หุ้น มูลค่าหุ้นที่ตราไว้ 1.00000 บาทต่อหุ้น
 
สำหรับหุ้นที่ขึ้นแรงประจำวันนี้ (15 ก.ค.) ได้แก่
1.ราคาหุ้นบริษัท บางกอกแร้นช์ จำกัด (มหาชน) หรือ BR เทรดวันแรกปิดตลาดวันนี้ อยู่ที่ 10.30 บาท บวก 1.50 บาท หรือ 17.05% สูงสุดที่ 11.40 บาท ต่ำสุดที่ 10.10 บาท จากราคาขาย IPO ที่ 8.80 บาท มูลค่าซื้อขายที่ 3.77 พันล้านบาท
บล.ฟินันเซีย ไซรัส ระบุในบทวิเคราะห์ว่า ให้ประเมินราคาเป้าหมาย BR ไว้ที่ 12 บาท (PE 14 เท่า) คาดกำไรปกติปี 2015-17 โตเฉลี่ย 10% ต่อปี โดยการเติบโตในปี 2015-16 จะมาจากดอกเบี้ยจ่ายลดลง ส่วนการขยายกำลังการผลิตจะหนุนการโตในปี 2017
2.ราคาหุ้นบริษัท ผลิตภัณฑ์คอนกรีตชลบุรี จำกัด (มหาชน) หรือ CCP ปิดตลาดวันนี้ที่ระดับ 1.28 บาท บวก 0.17 บาท หรือ 15.32% สูงสุด 1.29 บาท ต่ำสุด 1.11 บาท ด้วยมูลค่าซื้อขาย 232.49 ล้านบาท
โดยราคาหุ้นปรับตัวแรงในรอบ 2 เดือน นับตั้งแต่หุ้นขึ้นไปทดสอบระดับ 1.23 บาท เมื่อวันที่ 7 พ.ค. 58 คาดนักลงทุนเก็งกำไรผลประกอบการขาขึ้นตั้งแต่ไตรมาส 2/58-ไตรมาส 4/58 หลังจากเห็นสัญญาณที่ดีของงานภาครัฐที่มีการเร่งรัดการเบิกจ่ายงบประมาณมากขึ้น-ลุ้นปันผลระหว่างกาลในส.ค.นี้
3.ราคาหุ้นบริษัท ไทยพัฒนาโรงงานอุตสาหกรรม จำกัด (มหาชน) หรือ TFD ปิดตลาดวันนี้ราคาอยู่ที่ 4.02 บาท บวก 0.10 บาท หรือ 2.55% สูงสุดที่ 4.12 บาท ต่ำสุดที่ 3.94 บาท มูลค่าซื้อขายที่ 195.07 ล้านบาท
โดย TFD มีความคืบหน้าในการจัดตั้งบริษัทย่อย ชื่อ บริษัท ทีเอฟดี เรียลเอสเตท แมนเนจเม้นท์ จำกัด เพื่อวัตถุประสงค์ในการเป็นผู้จัดการกองทรัสต์เพื่อการลงทุนในอสังหาริมทรัพย์ (Real Estate Investment Trust : REIT) ด้วยทุนจดทะเบียน 10,000,000 บาท ทุนชำระแล้ว 10,000,000 บาท แบ่งออกเป็น 1,000,000 หุ้น มูลค่าที่หุ้นละ10 บาท โดยบริษัทถือหุ้นในสัดส่วน 100% เป็นที่เรียบร้อยแล้ว เมื่อวันที่ 14 กรกฎาคม 2558 
ทั้งนี้ ราคาหุ้นที่ข่าวหุ้นออนไลน์ได้ทำการสรุปมานั้น เป็นเพียงการสรุปตามความเคลื่อนไหวของราคาประจำวันที่มีการเปลี่ยนแปลง รวมทั้งมีปัจจัยพื้นฐานที่คาดว่าจะส่งผลกระทบหรือหนุนราคาหุ้นนั้นๆ เพื่อเป็นข้อมูลในการตัดสินใจ และมิได้เป็นการชี้นำ หรือเสนอแนะให้ซื้อหรือขายหลักทรัพย์ใดๆ การตัดสินใจซื้อหรือขายหลักทรัพย์ใดๆ ของผู้อ่าน ไม่ว่าจะเกิดจากการอ่านบทความในเอกสารนี้หรือไม่ก็ตาม ล้วนเป็นผลจากการใช้วิจารณญาณของผู้อ่าน